
AD  LECTOREM. 


NTER  Grsecos,  multi  senigmatum  scriptores  apud 
Athen»um  laudantur  ;  at,  inter  Latinos,  ita  rari  inve- 
rnali tur,  qui  in  hoc  modo  suos  stylos  exercuere,  ut, 
prceler  hsec  nostri  Symposii  et  Ausonii  unicum  Carmen, 
exemplarium  haud  ullum  habemus.  Apuleius,  ut  ipse 
memorat,  libellum  Ludlcrorum  et  Gry/ihorum  reliquit  *r 
ejus  tamen  libellus  amittitur.  Hac  sub  causa,  prò 
chlamide,  hic  noster  Symposius  prodit,  et  tibi  nunc  erit, 
lector,  solo,  prceter  Ausonii  supra  memoratum  Carmen, 
hujus  literarum  generis  vestigio,  quid  ex  Latinorum 
reliquiis  hoc  sevo  habeatur. 

Ad  hanc  editionem  formandam,  Wernsdorfium  ma* 
gis  quam  alios  consului.  Hic  Symposii  edidit  xnig* 
mata,  inter  Poet.  Lat.  Min*  opera,  anno  1799  ;  et  ejus 
editio,  prioribus  longe  emendatior  et  auctior,  atque 
procemio  pene  sempiterno  comitata,  est  multo  magis 
quam  priores  desideranda,  propter  notas  eruditas,  lec- 
tiones  variantes,  et  conjecturas.  H#c  tameiv  editio 
quisquiliis,  nugis,  et  Germanicismìs  abundat  ;  os  ve  rum 
elephanti,  sed  agni  medullam  habet.  Wernsdorfii 
neque  lectionem  placuit  omnino  sequi. 

Restat  nonnihil  de  Symposio  dicere,  cujus  nomen 
quam  variis  in  libris,  tam  varie  legituiv  Quidam  eum 
Symphosium,  alii  Symphrosium,  Symphorium,  Sym- 
phonium,  rari  etiam  Symphorosium  vocarunt.  Sed 
non  longius  habebis,  lector,  «de  nomine  nugas  :"  satis 

esto  Symposium  scripsisse  anigmata,  quse  studiosis  fre- 
quenter  laudata  videas.  Sunt,  qui  ex  Numidia  nostrum 
Symposium  ducunt,  quum  in  suis  versibus,  et  prsesertim 
in  prologo,  Africismos  quosdam  observarunt  seu  rectius 
oòservasse  videntur.  Nonnulli  quoque  scriptores  Afri- 
censes  idem  prsenomen  gesserunt.  Hsc  si  tibi  rationes 
videantur,  quam  facile  hsec  xnigmata  comperes  !  De 
Symposio  nil  satis  constat,  et  quod  credi  potest,  solum 
ex  versibus  deducitur.  De  auctoris  sevo,  hsec  habes 
Wernsdorfik — u  Satis  antiquum  auctorem,  nec  ad  infe- 
riorem  barbaramque  aetatem  rejiciendum,  multa  declar- 
ant,  cum  ipsa  ejus  oratio,  quse  satis  casta  et  elegans,  et 
a  nsevis  corruptioris  Latinitatis  pura  est,  ssepe  etiam  op- 
timorum.  poetarum  lectionem  resipit  ;  tum  testimonia 
antiquorum  scriptorum,  qui  eum  laudant,  ut  Aldhelmi, 
Sigeberti  Gemblacensis,  et  aliorum  :  tum  denique  senig- 
mata  nonnulla,  antiquitatis  piane  spirantia  genium,  et 
res  ritusque  notantia,  qui  antiquioribus  tantum  sseculis 
inter  Romanos  usitati  fuerunt.  Tale  est  senigma  de 
stylo,  de  davo  caligari,  de  speculari,  de  clepsydra,  de 
strigili,  de  balneo-  Quanquam  vero  setas  ejus  scripto- 
ris  certo  definiri  nequit,  id  tamen  facile  mihi  persuadeo, 
siculo  quarto  non  inferiorem  esse." 


TESTIMONIA    ET   JUDICIA 


DE 


cmji   SYMPOSII 

M.NIGMATIS. 


OYMPOSXUS,  poeta  metrica  artis  peritia  prxditur3 
occultas  senigmatum  proposi tiones  exili  materia  sumtaè 
ludibundis  apicibus  legitur  cecinisse,  et  singulas  quas* 
que  propositionum   formulas  tribus  versibus  termiiK 
asse*— -Aldhelmus,  Prolog,  sec.  lib.  asnig. 

Aldhelmus,  episcopus,  imitatus  Symposium,  qui, 
per  prosopceiam  qualitates  singularum  rerum  expri- 
mens,  scripsit  librum  senigmatum  metrice,  exprimens 
et  ipse  qualitates  rerum  scripsit  senigmatum  librum,  et 
in  mille  versibus  consummavit  illum.— Sigebertus. 
Gemblac.  de  script,  eccles*  cap.  132. 

Symposius,  vir  eruclitissimus  sermone  ac  scientia 
sua,  nihilo  minus  scribit  amigmata. — Anon»  Mellicensis, 
de  script,  eccles.  cap.  73. 

Incidi  in  Symposii  cujusdam  senigmata,  quse  sunt 
ab  ilio  singula  ternis  versibus  comprehensa  :  quorum 
ego  adeo  sum  lecdone  delectatus,  non  tam  quod  nemo 
eorum,  quos  habemus,  in  hoc  genere  stilum  exercuis- 
set,  quam  quod  versus  ipsi  et  lepidi  essent,  et  arguti, 
ut  Symposii  memoriara  et  lauderà  ab  oblivione  homi- 

num  a  me  judicarem  vindicari  oportere. — De  puntate 
quidem  Latini  sermonis,  cum  iis,  qui  supra  mille  annos 
scripserunt,  (excipe  eos,  qui  nostra  et  patrum  nostro- 
rum  memoria  extiterant)  facile  contenderit.  Paucis 
vero  antiquorum  palmam  apte  dicendi  concesseril,  ut 
qui  res  obscurissimas  tractet  pianissime,  in  quo  vis  in- 
genti perspici  potest  vel  maxima.  Jam  vero  rerum 
earum,  quas  tractat,  vim  eum  et  naturas  piane  tenuisse, 
vel  ex  hoc  intelìigi  potest,  quod  artem  magna  ex  parte 
in  jocos,  risus  et  sales  contulit,  in  quibus  peritia  sola  dom- 
inatur.— Joach.  Perionius,  in  pnef.  ad  Symp.  ab  se  edit. 

Nemo  fuit  bonarum  artium  studiosus,  quicum  mihi 
familiaritas  esset,  quia  censeret,  Symposii  xnigmata 
propter  suavitatem  et  eruditionem  digna  esse,  quas  ab 
omnibus  legerentur.  Mitto,  quod  ad  alendum  summa 
cum  jucunditate  exacuendumque  ingenium  eorum,  qui 
Latimlm  sermonem  discunt,  sine  ulla  rerum  aut  verbo- 
rum  obsccenitate  nihil  aptius  fieri  potest»  Merito  Si- 
gonius,  et  elegantum  scriptorem  Symposium,  et  aliquid 
commodi  studiis  optimarum  artium  allaturum  esse 
judicavit. — Josephus  Castalio,  in  dedicat.  Symp.  ed. 
sec,  Romse. 

Symposii  senigmata  mihi  perplacent.  Festiva  et 
rotunda  sunt. — Jacobus  Pontanus. 

jEnigmata  Symposii  omnino  probamus:  quamvis 
Lilius  Gyraldus  libello  suo  de  jenigmatibus  parvi  ea  fa- 
cere  videatur. — Jo.  Mersius,  in  not,  ad  fab.  et  asnigmat* 
Phsedro  adjuncta,  p.  47. 

Symposii  asnigrnatis,  elegantibus  et  Latinis,  nume- 
ìis  etiam  felicibus5  conscriptis. — Gasp.  Barlhiue,  Ad- 
versar,  lib-  19,  cap    14.. 

Ludicri  carminis  et  lusuum  poeticorum  specimen 
haud  ignobile  propono,  syllogen  centum  senigmatum 
vetusti  auctoris,  quo  genere  antiqui  omnis  memoria  po- 
etai, rhetores,  philosophi,  ad  honestam  animi  oblecta- 
tionem,  in  conviviis  maxime,  ingenium,  sales,  jocosque 
exercuerunt. — Christianus  Wernsdorf.  in  procem.  ad 
Symp.  asnig.  tom.  6.  p.  410. 

PROLOGUS. 

XliEC  quoque  Symposius  de  cannine  lusit  inepto  ; 

Sic  tu,  Sexte,  doces,  sic  te  deliro  magistro. 

Annua  Saturni  dum  tempora  festa  redirent, 

Perpetuo  nobis  semper  sollenia  ludo  ; 

Post  epulas  laetas,  post  pocula  dulcia  mensse  ; 

Deliras  inter  vetulas  puerosque  loquaces  ; 

Dum  streperet  late  madidse  facundia  lingua  : 

Tum  verbosa  cohors,  studio  sermonis  inepti,. 

Nescio  quas  passim  magno  de  nomine  nugas 

Est  meditata  diu,  sed  frivola  multa  locuta  est.. 

Nec  mediocre  fuit  magni  certaminis  instar, 

Ponere  diversa,  vel  solvere  quoque  vicissim. 

Ast  ego,  ne  solus  foede  tacuisse  viderer, 

Qui  nihil  attuleram  mecum,  quod  dicere  possem, 

Hos  versus  feci  subito  de  cannine  vocis. 

Insanos  inter  sanum  non  esse  necesse  est  : 

Da  vernar»,  lector,  si  non  sapit  ebria  Musa<v 


J 

stilus. 

De  summo  planus,  sed  non  ego  planus  in  imo  ^ 
Versor  utrinque  manu,  diversa  et  munera  fungor  jA 
Altera  pars  revocat>  quidquid  pars  altera  fecit. 

ARUNDO. 

Dulcis  amica  Dei,  ripis  vicina  profundis, 
Suave  canens  Musis  ;  nigro  perfusa  colore, 
Nuntia  sum  linguse,  digitis  stipata  magistri. 

ANNULUS. 
Gorporis  extremi  non  magnum  pondus  adhsesi  ^ 
Ingenitum  dicas,  ita  pondere  nemo  gravatur. 
Servo  tamen  facies,  plures  habitura  figuras. 

CLAVIS. 
Virtutes  magnas  de  viribus  afferò  parvis  : 
Pando  domos  clausas,  iterimi  sed  claudo  patentes  j. 
Servo  domum  domino,  sed  rursus  servor  ab  ipso. 

CATENA. 
Nexa  ligor  ferro,  multos  habitura  ligatos  ; 
Vincior  ipsa  prius,  sed  vincio  vincta  vicissim  ; 
Et  solvi  multos,  nec  sum  tamen  ipsa  soluta. 

TEGULA. 

Terra  mihi  corpus,  vires  mihi  pr<estitit  ignis  ; 
Estque  domus  tecto,  sedes  mihi  semper  in  alto  i 
Ac  ego  perfundor,  sed  me  cito  deserit  humor. 

FUMUS. 

"Sunt  mihi,  sunt  lacrima,  sed  non  est  causa  doloris  ; 
Est  iter  ad  cjelum,  sed  me  gravis  impedit  aer  ; 
Et  me  qui  genuit,  sine  me  non  nascitur  ipse. 

NEBÙLA. 

Nox  ego  sum  facie,  sed  non  sum  nigra  colore  ; 
Inque  diem  mediam  tenebras  tamen  afferò  mecum  $ 
Nec  mihi  dant  stellae  lucem,  nec  Cynthia  lumen, 

PLUVIA. 

Ex  alto  veniens,  longa  delapsa  mina, 

De  coslo  cecidi,  medias  transmissa  per  auras'; 

Et  simis  effundit,  qui  me  simul  ipse  recepit. 

GLACIES. 

Unda  fui  nuper,  quod  me  cito  credo  fùturam  ; 
Nunc  rigidi  cseli  duris  connexa  catenis  ; 
Nec  calcata  pati  possum,  nec  nuda  teneri. 

PISCIS  IN  PLUVIO. 
Est  domus  in  terris>  clara  quas  voce  resultai  ; 
Ipsa  domus  resonat,  tacitus  sed  non  sonat  hospes; 
Ambo  tamen  currunt,  hospes  simul  et  domus  una- 

NIX. 
Pulvis  aqux  tenuis,  modico  cum  pondere  lapsus  9 
Sole  madens,  xstate  fluens>  in  frigore  siccus  ; 
Flumina  facturus,  totas  prius  occupo  terras. 

NAVIS. 
Longa  feror  velox  formosa  filia  silw, 
Innumeris  pariter  comitum  stipata  catervis  ; 
Curro  vias  multas,  vestigia  nulla  relinquens* 

PULLUS  IN  OVO. 

Mira  tibi  referam  nostrx  primordia  vitx  ; 
Nondum  natus  eram,  nec  eram  tum  matris  in  alvo  j 
Jam  posito  partu,  natum  me  nemo  videbat. 

VIPERA. 
Non  possum  nasci,  si  non  occidero  matrem  ; 
Occido  matrem,  sed  me  manet  exitus  idem. 
Id  mea  mors  patitur,  quod  jam  mea  fecit  origo» 

TINEA. 
Littera  me  pavit,  nec  quid  sìt  littera  novi  ; 
In  libris  vixi,  nec  sum  studiosior  inde  ; 
Exedi  Musas,  nihil  hinc  tamen  ipsa  reporto. 

ARANEA. 
Pallas  me  docuit  texendi  nosse  laborem  ; 
Nec  pepli  radios  poscunt,  nec  licia  telae  ; 
Nulla  mihi  manus  est,  pedibus  tamen  omnia  fiunt. 

COCHLEA. 
Porto  domum  mecum,  semper  migrare  parata  ; 
Mutatoque  solo,  non  sum  miserabilis  exsul, 
Sed  mihi  consilium  de  cselo  nascitur  ipso, 

RANA. 

Rauca  sonans  ego  sum,  media  vocalis  in  unda  ; 
Sed  vox  laude  sonat,  qua  se  quoque  laudet  et  ipsa  ; 
Quumque  canam  semper,  nullus  mea  carmina  laudata 

TESTUDO. 

Tarda  gradu  lento,  specioso  priedita  dorso, 
Docta  quidem  studio,  sed  sxvo  perdita  facto  ; 
Viva  nihil  dixi,  quae  sic  modo  mortua  canto. 

TALPA. 
C<eca  mihi  facies,  atris  obscura  tenebris, 
Nox  est  ipse  dies,  nec  sol  mihi  cernitur  uilus  4 
Malo  tegi  terra,  sic  me  quoque  nemo  videbit. 

FORMICA. 
Provida  sum  vite,  duro  non  pigra  labore, 
Ipsa  ferens  humeris  securse  premia  brumse  ; 
Nec  gero  magna  simul,  sed  congero  multa  vicissim. 

MUSCA. 

Improba  sum,  fateor  ;  quid  enim  gula  turpe  veretur  ? 
Frigora  vitabam,  quse  nunc  «estate  revertor  ; 
Sed  cito  commoveor,  falso  conterrita  vento. 

CURCULIO. 

Non  bonus  agricolis  ;  non  frugibus  utilis  hospes  ; 
Non  magnus  forma  ;  non  recto  nomine  dictus  ; 
Non  gratus  Cereri  >  non  parvam  sumo  saginani. 

Mtrs. 
Parva  mihi  domus  est,  sed  janua  semper  aperta  ; 
Exiguo  sumtu  furtiva  vivo  sagina  ; 
Quod  mihi  nomen  inest,  Rom«e  quoque  consul  habebat. 

GRUS. 
Littera  sum  cadi  penna  perscripta  volanti, 
Bella  cruenta  gerens  vomeri  discrimine  Martis  ; 
Nec  vereor  pugnas,  dum  non  sit  longior  hostis. 

CORNIX. 
Vivo  novem  vitas,  si  me  non  Grascia  fallit  ; 
Atraque  sum  semper,  nullo  compulsa  dolore  ; 
Et,  non  irascens,  ultro  convicia  dico. 
B 

VESPERTILIO. 
Nox  mihi  dat  nomen,  primo  de  tempore  noctis  ; 
Piuma  mihi  non  est,  cum  sit  mihi  pinna  volantis  ; 
Sed  redeo  in  tenehris,  nec  me  committo  diebus. 

ERICIUS. 

Piena  domus  spinis,  parvi  sed  corporis  hospes. 
Incolumi  dorso  telis  confixus  acutis  ; 
Sustinet  armatas  segetes  habitator  inermis. 

PEDICULI. 

Est  nova  notarum  cunctis  captura  ferarum, 

Ut,  si  quid  capias,  id  tu  tibi  ferre  recuses  ; 

Et  quod  non  capias,  tecum  tamen  ipse  reportes. 

PHOENIX. 
Vita  mihi  mors  est  ;  moriar,  si  coepero  nasci  ; 
Sed  prius  est  fatum  lethi  quam  lucis  origo  : 
Sic  solus  Manes  ipsos  mihi  dico  parentes. 

TAURUS. 
Mcechus  eram  regis,  sed  lignea  membra  sequebar  ; 
Et  Cilicum  mons  sum,  sed  mons  sum  nomine  solo  j 
Et  vehor  in  csdis,  et  in  ipsis  ambulo  terris. 

LUPUS. 

Dentibus  insanis  ego  sum,  qui  vinco  bidentes, 
Sanguineas  prcedas  qu&rens,  victusque  cruentos  ; 
Multa  cum  rabie  vocem  quoque  tollere  possunu 

VULPES. 
Exiguum  corpus  sed  cor  mihi  corpore  màjus  ; 
Sum  versata  dolis,  arguto  callida  sensu  ; 
Et  fera  sum  sapiens,  sapiens  fera  siqua  vocetur* 

CAPRA. 

Alma  Jovis  nutrìx,  longo  vestita  capillo, 
Culmina  difficili  peragrans  supero  ardua  gressu  ; 
Custodi  pecoris  tremula  respondeo  voce. 

PORCUS. 
Setìgerse  matris  fecunda  natii s  in  alvo  ; 
Desuper  ex  alto  virides  ex-specto  saginas  ; 
Nomine  numen  habens,  si  littera  prima  perirei. 

MULA. 

Dissimilis  patri,  matri  diversa  figura  ; 
Confusi  generis,  generi  non  apta  propago  ; 
Ex  aliis  nascor,  nec  quisquam  nascitur  ex  me. 

TIGRIS. 
A  fluvio  dicor,  fluvius  vel  dicitur  ex  me  ; 
Junctaque  sum  vento,  vento  velocior  ipse  ; 
Et  mihi  dat  natos  ventus,  nec  quxro  maritum. 

CENTAURUS. 
Quatuor  insignis  pedibus,  manibusque  duabus  ; 
Dissimilis  mihi  sum,  quia  non  sum  unus  et  idem  ; 
Et  vehor  et  gradior,  quia  me  duo  corpora  portant. 

PAPAVER. 

Grande  mihi  caput  est,  intus  sed  membra  minuta  ; 

Pes  unus  solum,  sed  pes  longissimus  idem  ; 

Et  me  somnus  amat,  proprio  nec  dormio  somno* 

MALVA. 

Anseris  esse  pedes  similes  mihi,  nolo  negare  ; 
Nec  duo  sunt  tantum,  sed  plures  ordine  cernis  ; 
Et  tamen  hos  ipsos  omnes  ego  porto  supinos, 

BETA. 

Tota  vocor  Grasce,  sed  non  sum  tota  Latine  ; 
Ante  tamen  mediani  cauponis  scripta  tabernam  ; 
In  terris,  nascor,  lympha  lavor,  ungor  oliva. 

CUCURBITA. 
Pendeo  dum  nascor,  rursus  dum  pendo  tumesco  ; 
Pendens  commoveor  ventis,  et  nutrior  undis  : 
Pendula  ai  non  sim,  non  sum  jam  jamque  futura. 

CEPA. 
Mordeo  mordentes,  ultro  non  mordeo  quemquam  ; 
Sed  sunt  mordentem  multi  mordere  parati  ; 
Nemo  timet  morsum,  dentes  quia  non  habeo  ullos» 

ROSA. 

Purpura  sum  teme,  pulchro  perfusa  colore* 
Septaque,  ne  violer,  telis  defendor  acutis  ; 
O  felix,  longam  si  possem  vivere  vitam. 


/ 


VIOLA. 

Magna  quidem  non  sum,  verum  est  mihi  maxima  virtus  ; 
Spiritus  est  magnus,  quamvisin  corpore  parvo; 
Nec  mihi  germen  habet  noxam,  nec  culpa  ruborem. 

THUS. 
Dolcis  odor  nemoris,  fiamma  fumoque  fatigor  ; 
Et  placet  hoc  superis,  medios  quod  mittor  in  igne 
Cam  mihi  peccandi  meritum  natura  negarit. 


MYRRHA. 
De  lacrimis  et  prò  lacrimis  mea  ccepit  origo  ; 
Ex .  oculis  fluxi,  sed  nunc  ex  arbore  nascor  ; 
Lxtus  honor  frondis,  tristissed  imago  doloris, 

EBUR. 
Dens  ego  sum  magnus,  populis  cognatus  Eois  ; 
Nunc  ego  per  partes  in  corposa  multa  recessi  ; 
Nec  remanent  vires,  sed  fornii  gratia  mansit. 

FCENUM. 
Herba  fui  quondam  viridi  de  gramine  terree, 
Sed  Chalybis  duro  mollis  precisa  metallo  ; 
Mole  premor  propria,  tecto  conclusa  sub  alto. 

MOLA. 
1  Ambo  sumus  lapides,  una  sumus,  ambo  jacemus  ; 
Quam  piger  est  unus,  tantum  sed  non  piger  alter  5 
Hic  manet  immotus,  non  desinit  ille  moveri. 

FARINA. 

Inter  saxa  fui,  qux  me  contrita  premebant  ; 

Vix  tamen  effugi,  totis  collisa  medullis  ; 

Et  nunc  forma  mihi  minor  est,  sed  copia  major. 

VITIS. 
Nolo  toro  jungi,  quamvis  placet  esse  maritam  ; 
Nolo  virum  thalamo  ;  per  me  meanata  propago  est  ; 
Nolo  sepulcra  pati,  scio  me  submergere  terra, 

HAMUS. 
Exiguum  corpus,  iiexu  mucronis  adunci 
Fallaces  escas  medio  circumfero  fìuctu. 
Blandior,  ut  noceam  ;  mortis  prsemitto  saginas, 

ACUS. 

Longa,  sed  exilis  tenui  producta  metallo, 
Mollià  duco  levi  comitantia  rincula  ferro  5 
Et  faciem  l$sis,  et  nexum  reddo  solutis, 
B2 


\ 

CALIGA. 

Major  eram  longe,  quondam  dum  vita  manebat  j 
Sed  nunc  exanimis,  lacerata,  ligata,  revulsa, 
Dedita  sum  terra;.,  tumulo  sed  condita  non  sum. 

CLAVUS  CALIGARIS. 
In  caput  ingredior,  quia  de  pede  pendeo  solo  ; 
Vertice  tango  solum,  capitis  vestigia  signo  ; 
Sed  multi  comites  casum  patiuntur  eundem. 

CAPILLUS. 
Findere  me  nulli  possunt,  precidere  multi  ; 
Sed  sum  versicolor,  albus  quandoque  futurus  ; 
Maio  manere  niger,  minus  ultima  fata  verebor. 

PILA. 
Non  sum  cincta  comis,  et  non  sum  comta  capillis  ; 
Sed  mihi  sunt  crines  intus,  quos  non  videt  ullus  ; 
Meque  manus  mittunt,  manibusque  remittor  in  auras» 

SERRA. 
Dentibus  innumeris  toto  sum  corpore  piena  *r 
Frondicomam  subolem  morsu  depascor  acuto  ; 
Mando  tamen  frustra,  quia  respuo  premia  dentis. 

PONS. 

Stat  nemus  in  lymphis,  stat  in  alto  gurgite  silva, 
Et  manet  in  mediis  undis  immobile  robur  ; 
Terra  tamen  mittit,  quod  terrx  munera  prsestat. 

SPONGIA. 
Ipsa  gravis  non  sum,  sed  aqua;  mihi  pondus  inhseret  ; 
Viscera  tota  tument,  patulis  diffusa  cavernis  ; 
Intus  lympha  J^tet,  sed  non  se  sponte  profundis 

TRIDENS, 

Tres  mihi  sunt  dentes,  unus  quos  continet  ordo  ; 

Unus  prseterea  dens  est  et  solus  in  imo  ; 

Meque  tenet  numeri,  ventus  timet,  aequora  curant. 

SAGITTA. 
Septa  gravi  ferro,  levibus  circumdata  pennis, 
Aera  per  medium  volucri  contendo  meatu  ; 
Missaque  discedens  nullo  mittente  revertor* 

FLAGELLUM. 
De  pecudis  dorso  pecudes  ego  terreo  cunctas, 
Obsequium  reddens  moderati  lege  doloris  ; 
Nec  volo  contentini,  sed  contra  nolo  nocere. 

LATERNA. 

Cornibus  apta  cavis,  tereti  perlucida  gyro, 
Lumen  habens  intus  divini  sideris  instar, 
Noctibus  in  mediis  faciem  prope  reddo  dierum. 

SPECULAR. 
Perspicior  penitus,  nec  luminis  arceo  visus, 
Transmittens  oculos  intra  mea  membra  meantes  ; 
Necme  transit  hiems,  sed  sol  tamen  emicat  in  me. 

SPECULUM. 

Nulla  mihi  certa  est,  nulla  peregrina  figura  ; 
Fulgor  inest  intus,  radianti  luce  coruscans, 
Qui  nihil  ostendit,  nisi  si  quid  viderit  ante. 

CLEPSYDRA. 
Lex  bona  dicendi,  lex  sum  quoque  dura  tacendi  ; 
Jus  avid»  lingux,  finis  sine  fine  loquendi  ; 
Ipsa  fluens,  dum  yerba  fiuant,  aut  lingua  quiescat* 

PUTEUS. 
Mersa  procul  terris  in  cespite  lympha  profondo, 
Non  nisi  perfossis  possum  procedere  venis  ; 
Et  trahor  ad  superos,  alieno  ducta  labore. 

TUBUS. 
Truncum  terra  tegit,  latitant  in  cespite  lympha  ; 
Alveus  est  modicus,  qui  ripas  non  habet  ullas  ; 
In  Ugno  vehitur  medio,  quod  Ugna  vehebat. 

FOLLIS. 
Non  ego  continuo  morior,  cium  spiritus  exit, 
Nam  redit  assidue,  quamvis  et  sape  recedat  ; 
Et  mini  nunc  magna  est  anima,  est  nunc  nulla  facultas. 

LAPIS. 

Deucalionis  ego  crudeli  sospes  ab  unda  ; 

Affinis  terra,  sed  longe  durior  illa  ; 

Littera  decedat,  volucris  quoque  nomen  habebo* 

CALX. 

Evasi  fiammas,  ignis  tormenta  profugi  ; 
Ipsa  medela  meo  pugnat  contraria  fato  ; 
Ardeo  de  lymphis  ;  mediis  incendor  ab  undis. 

SILEX. 
Semper  inest  mihi,  sed  raro  cernitur  ignis  ; 
Intus  enim  latitat,  sed  solos  prodit  ad  ictus  ; 
Nec  lignis  ut  viyat,  eget,  nec,  ut  occidat,  undis; 

QUADRIGA. 

Quatuor  sequales  currunt  ex  arte  sorores, 

Sic  quasi  certantes,  quum  sit  labor  omnibus  unus; 

Et  prope  eunt  pariter,  nec  se  eontingere  possunt. 

SCAL.E. 
Nos  sumus  ad  calum,  qua  tendimus  alta  petentes, 
Concordi  fabrica,  quas  unus  continet  ordo, 
Ut  simul  harentes  per  nos  scandatur  ad  auras. 

SCOPA. 

Mundi  magna  parens,  laqueo  connexa  tenaci, 

Juncta  scio  piano,  manibus  comprensa  duabus, 

Ducor  ubique  seqtjens,  et  me  quoque  cuncta  sequuntur» 

TINTlNiT^BULUM. 
jEre  rigens  curvo,  patulum  componor  in  orbem  ; 
Mobiìis  est  intus  lingua  crepitantis  imago  ; 
Non  resonat  positus,  motus  quoque  sape  resultai 

CONDITUM. 

Tres  olim  fuimus,  qua  nomine  jungimur  uno  ; 
Ex  tribus  est  unus,  tres  et  miscentur  in  uno  ; 
Quisque  bonus  per  se,  melior  qui  continet  omnes. 

ACETUM  EX  VINO. 
Sublatum  nihil  est,  nihil  est  extrinsecus  auctum  ; 
Nec  tamen  invenio,  quidquid  prius  ipse  reliqui  ; 
Quod  fuerat  non  est,  coepit  quod  non  erat  esse* 

MALUM. 
Nomen  ovis  Gracum  ;  contendo  magna  Dearum  ; 
Fraus  juvenis  pulchri  ;  multarum  cura  sororum  ; 
Excidium  Troja,  cium  beila  cruenta  peregi* 

PERNA. 

Nobile  duco  genus  magni  de  gente  Catonis  ; 
Una  mihi  soror  est  plures  licet  esse  putentur; 
De  fumo  facies,  sapientia  de  mare  nata  est, 

MALLEUS. 
Non  ego  de  toto  mihi  vindico  corpore  vires, 
At  capitis  pugna  nulli  certare  recuso  : 
Grande  mihi  caput  est,  totum  quoque  pondus  in  ilio, 

PISTILLUS. 

Conterò  cuncta  simul  virtutis  robore  magno  ; 
Una  mihi  cervix,  capitum  sed  forma  duo*"- 
Pro  pedibus  caput  est,  et  cjeter?  - 

Cun"  ^is  humida  guttis  y 

.mentita  colorem  ; 
...wii,  modico  succumbo  labori. 

BALNEUM. 
Per  totas  sedes  innoxius  introit  ignis  ;  .  . 

Est  calor  in  medio  magnus,  quem  nemo  veretur  ; 
Non  est  nuda  domus,  sed  nudus  convenit  hospes. 

TESSERA. 
Dedita  sum  semper  voto,  non  certa  futuri  ; 
Jactor  in  ancipites  varia  vertigine  casus  ; 
Nunc  ego  moesta  malis,  nunc  rebus  lata  secundis. 

PECUNIA. 

Terra  fui  primo,  latebris  abscondita  terrai  ; 
Nunc  aliud  regnum  flammee  nomenque  dederunt  ; 
Nec  jam  terra  vocor,  licet  ex  me  terra- paretur. 

GEMELLIPARA. 
Plus  ego  sustinui,  quam  corpus  debuit  unum  ; 
Tres  ani  mas  babui,  quas  omnes  intus  habebam  ; 
Discessere  dux,  sed  tenia  psene  secuta  est» 

MILES  PODAGRICUS. 

Bellipotens  olim,  ssevis  metuendus  in  armis  ; 
Quinque  pedes  habui,  quos  unquam  nemo  negavit  ; 
Nunc  mihi  vix  duo  sunt  inopem  me  copia  fecit. 

LUSCUS  ALLIUM  VENDENS. 
Cernere  jam  fas  est,  quod  vix  tibi  credere  fas  est  ; 
Unus  inest  oculus,  capitimi  sed  millia  multa. 
Qui,  quod  habet,  vendit,  quod  non  habet,  unde  parabit  ì 

FUNAMBULUS. 
Inter  luciferum  cselum  terrasque  jacentes, 
Aera  per  medium  dccte  meat  arte  viator  ; 
Semita  sed  brevis  est,  pedibus  nec  sufficit  ipsis. 

UMBRA. 
Insidias  nullas  vereor  de  fraude  latentis  ; 
Nam  Deus  attribuit  nobis  hsec  munera  form», 
Quod  me  nemo  movet,  nisi  qui  prius  ipse  movetur* 

ECHO. 
Virgo  modesta  nimis  legem  bene  servo  pudoris  ; 
Ore  procax  non  sum,  nec  sum  temeraria  lingua  ; 
Ultro  nolo  loqui,  sed  do  responsa  loquenti. 

SOMNUS. 
Sponte  mea  veniens,  varias  ostendo  flguras  ; 
Fingo  metus  vanos  nullo  discrimine  vero; 
Sed  me  nemo  videt,  nisi  qui  sua  lumina  claudit» 

MONUMENTUM. 
Nomen  habens  hominis,  post  ultima  fata  remansi  ; 
Nomen  inane  manet,  sed  dulcis  vita  profugit  ; 
Vita  tamen  superest  morti  post  tempora  vit#» 

ANCORA. 

Mucro  mihi  geminus  ferro  conjungitur  unco  ; 
Cum  vento  luctor,  cum  gurgite  pugno  profundo  ; 
Scrutor  aquas  medias,  ipsas  quoque  mordeo  terras. 

LAGENA. 

Mater  erat  tellus,  genitor  fuit  ipse  Prometheus  ; 
Auriculseque  regunt  redimita  ventre  cavato  ; 
Dum  cecidi  infelix  mater  me  antiqua  revisit. 

CUCULUS. 
Frigore  digredior,  redeunte  calore  revertor  ; 
Deserò  quod  peperi,  hoc  tamen  educat  altera  mater  ; 
Quid  tibi  vis  aliud  dicam  ?  me  vox  mea  prodit. 


FINIS» 


EDITIONUM  CATALOGUS. 


Principem  Symp.  aenig.  ed.  fecit  Joach.  Perioniu*;, 
anno,  sive,  ut  ait  Maittairus,  1533.  sive  1538.  ut  Heu;» 
mannus  ;  seu  probabiìius,  teste  Wernsdorfio,  Paris. 
oct.  1537.  Bona  ed.  et  ssepe  laudata  Casp.  Barthio. 
Joach.  Camerarius  quaedam  Symp.  aenig.  dedit,  ab  ecì.: 
Per.  multo  tamen  discrepanza,  Lips.  oct.  1540.  iterunt 
1562.  iterum  1600. 

Jo.  Lorichius  Hadamarius  quaedam  select.  FrancofV 
1545. 

Franciscus  Basuelus  quaedam  select.  Basilea:  Oct, 
1563. 

Jos.  Castalio  omn.  aenig.  ed.  Symp.  cum  scholiis,  Ro« 
mas;  quart.  1581.  Haec  editio  praestans  estrepititfc 
Romae  ;  duod.  1597.  non  tamen  habet  scholia.  Iterum 
Jos.  Cast.  1607.  postquam,  ut  ait  Wernsd.  ed.  Pithcei 
viderat  "  alt.  ed.  serius  curavit,"  scholiis  bene  auctis  ; 
Romae;  quart. 

Petrus  Pithoeus  locupletissimam  ed.  Symp.  amig.  fecif 
inter  vet.  poemat.  Paris,  duod.  1590.  Repetita  Lug- 
dun.  1596. 

Jacob.  Pontanus  quaedam  ed.  in  Progymnasmate  Latin* 
itatis,  Ingolstadii  ;  oct.  1592.    Repetita  1634. 
Nicolaus  Reusnerus,  in  JEnigmatographìa^  Symp.  senig. 
repetiit  ex  Per.  ed.     Francof.  duod.  1599.   ibidem* 
duod.  1602. 

Conr.  Kittershusius  ed.  Symp.  senig.  una  cum  PhzecL 
fab.  Lugdun.  oct.  1598.  Rep,  cum  not  Jo.Meursii,  1610» 
Iterum  Duaci  ;  oct,  1604, 
C 

X.  Franciscus  Schottus  quidam  Symp.  senig.  ed.  una 
cum  Aldhelmi  senigmatibus.  Colonia  Agripp.  du- 
od.  1620.  spero  nunquam  repetitura. 

XI.  Nicolaus  Causinus  ed.  Symp.  senig.  sine  notis,  in  libro 
suo,   Symbolica  Mgyptiorum  sapientict,  Coloiaise  ;   oct. 

V       Repetita  est  hsec  editio  Paris,  quart.  1647.  iterum  Colo- 
ni se  ;  oct.  1654. 

XII.  Christianus  Junckerus  ed.  Symp.  et  aliorum  senig.  una 
cum  Phxd.fab.  adjecitnotas  grammaticas,  Lips.  duod. 
1700.  Sed  lisce  ed.  et  sequens  Walchii,  ait  Fabricius, 
Bib.  Lat.  tom.  3.  pag.  252.  "pueris  destinata  fuere." 

XIII.  Jo.  Georg.  Walchius  ed.  Symp.  senig.  una  cum  Phaed. 
fab.  Lips.  duod.  1713.  ut  Fabric.  Wernsd.  putat  1724. 
Est  ed.  similis  Junck. 

XIV.  Mìchaelis  Maittairus  inter  op.  vet.  Lat.  poet.  dedit 
Symp.  zenig.  Lond.  fol.  1713. 

XV.  dir.  Aug.  Heumannus  ed.  Symp.  «enig.  Hanov.  oct. 
1722.  quam  ed.omnes  laudavere  docti  :  prcsstantissimam 
et  locupletissimam  vocat  Wernsd.  destinatemi  viris  doc- 
tis  ait  Fabric.  Est  illustrata  Heum.  Cast.  Barth.  Bas- 
uel.  aliorumque  notis,  et  certe  magis  est  consulenda. 
Hic  tamen  editor,  non  Symp.  tribuit  senigmata,  sed 
Lactantio  ;  et  inscripsit  librum,  Symposium  Lactantii. 
Certe  vult  Symposium  esse  symposium,  sire  evttTroo-uvp 
compotationem  :  at  sum,  ut  ait  Hor.  paulo  infirmior, 
unus  multorum;  nec  possum  sequi,  dum  testimonio 
regor. 

XV I.  M.  Joan.  Frid.  Heynatzius  ed.  Symp.  senig.  Francof.  ad 
Viadr.  oct.  1775.    Editio  nullo  modo  contemnenda. 

XVII.  Christianus  Wernsdorf.  ed.  Symp.  senig.  inter  Poet. 
Lat.  Min.  op.  Helmstadii  ;  duod.  1799.  de  qua  ed. 
satis  dictum  est  in  prooemio  nostro. 


VARI^.  LECTIONES. 

m  Wernsdorfius  in  suo  libro  habet  lectiones  varias,  non  mode 
editionum,  quas  supra  memoravi,  sed  practerea  sex  antiquo- 
rum codicum.  Quanquam  hoc  tam  grave  pondus  nugarum 
ferre  libellus  negat,  lectiones  tamen  quasdam  inserui,  non 
omnino  rejiciendas, 


PROLOGUS.  v.  1.  et  2.  Per.  non  habet  2,  Sic  tu  es  ex 
te  doces,  Cast,  7.  Bum  habet  cod.  antiq.  malo,  quod  bene 
convenit  cum  supra  cium  redirent.  Cum  probant  Wernsd.  et 
prior.  mult.  9.  de  cannine  Heum.  contra  omn.  antiq. 
10.  Hunc  versum  ita  habet  Heum.  Est  meditata  :  diu 
sic  frivola  &c.  12.  diversa  Caus.  et  Cast,  diversos  Per. 
inepte  ;  diverse  Pith.  Meurs.  Bas.  de  versti  Heum.  vah  ! 
14.  attulerim  et  possim  Heum.  non  bene.  15.  post  Carmine, 
punctum  ponit  Heum.  ergo  sic  leg.  voces  insanas  &c. 
sed  non  sequor.  17.  quod  non.  Pith.  Bas.  Heum.  Heyn. 
si  non  Per.  seq.  Werns.  bene. — STILUS.  2.  Versus  utraque 
Pith.  Cast,  diverso  munere  Pith.  Cast,  correxit  Heum  ut  in 
text. — ARUNDO.  1.  semper  vicina  &c.  Pith.  Cast.  Litora 
semper  amo  ripis  &c.  Per.  3.  signata  magistris  Pith.  Cast. 
signata  magistri  Per.  stipata  ministris  Heum.  ut  in  text.  bene 
correxit  Wernsd. — ANNULUS.  1.  prò  adhcesi  inhcesit  ha- 
bent  Per,  et  Reusn.  male,  quippe  non  convenit  cum  prosopopea 
senig.  inh<esi  Per  sec.  adhasi  Pith.  Cast,  corpus  adhaesi  Heum, 
illum  seq.  Heyn.  3.  Una  habent  vulg.  Servo  cod.  antiq.  et 
sequor. — CLÀVIS.  1.  magnas  locupletibus  off  ero  parva  Per. 
Schott.  virt.  multas.  Cast.  2.  iterum  concludo  Cam.  recludo 
Heyn.— CATENA.  3.  prò  et  solvi  Heum.  habet  exsolvity 
mendose. — TEGULA.  2.  Alta  domus  qucerit,  sedes  est  semper 
in  imo  Per.  inepte.  Ut  in  textu  corr.  Heum.  3.  Et  me  per- 
fundit  qui  me  &x.  Wernsd.  non  probo.  Perfundor  liquidis  Per> 

et  Reusn.  habent.  sed  sequor  cod.  vet.  Angl.  ut  in  text. — 
FUMUS,  1.  Funduntur  lacrima  Heum.  3.  qui  ine  Wernsd. — 
NEBULA.  2.  Inque  die  media  omn.  vulg.  sed  bene  con.  ut 
in  text.  Heum.  3.  Nec  stella  proprium  lucem  Per.  Reusn. — 
PLUVIA.  1.  vento  pene  omn.  seq.  Wernsd.  malo  lect.  vet. 
cod.  Lugd.  2.  demissa  Per.  3.  Excepitque  sinus  Per.  Sed 
sinus  excepit  Pith.  Cast.  Wernsd.  In  vet.  cod.  Heum.  invenit 
ILtsinus  offendit,  unde  conj.  effudit  :  effundit  Heyn.  et  sequor.— 
GL  ACIES.     1.  fui  quondam  Wernsd.ywz  nuper  Per.  et  melius, 

2.  Nec  rigidi  Caus.  absurde. — NAVIS.  2.  Innumera  pariter 
eomitum  stipante  caterva  Per.  Heum.  Heyn.  Wernsd.  sequor 
Pith.  et  Cast,  ut  in  text. — PULL.  IN  OV.  2.  nec  eram  gene* 
triàs  in  alvo  Bas.  3.  Quum  pos.part.  Per. — VIPERA.  2.  Oc* 
cidi,  Wernsd.  et  vulg  :    ut  in  text.   sequor  vet.  cod.  Angl. 

3.  morsfaciet  Heum. — TINEA.  3.  nec  adhuc  tamenipsa.  pro- 
feci  Wernsd.  etalii.    Ut  suprain  text.  malui  hab.  Per.  lect— 

ARANE  A.  2.  Nec  felce  radios  Per.  3.  tantum  omn.  Pith.— 
COCHLEA.  3.  Natii  mihi  concilium  Pith.  Sed  mihi  con* 
€hylium  Cast,  et  vulg. — RANA.  Raucisonans  ego  Pith.  Bas. 
Transponit  hos  ver.  Heum.  habens  sec  in  loco  tert.  et  vice 
vers.  2.  Sic  vox  laude  caret,  qua  se  laudaverit  ipsa.  ita  Heum. 
contra  omn.  cod. — TESTUDO.  1.  spatioso  prad.  maluit 
Heum.  2.  duro  prodita  facto  Per.  savo  pr ad.  fato  Cast.  Pith. 
sequor  Wernsd.  ut  in  text.— TALPA.  2.  humeris  bruma  qua 
incommoda  vincant  Per.  previa  bruma  Pith.  3.  nec  gero  multa 
simul,  sed  congero magna  vicissim  Bas.— MUSC  A.  2.  qua  tunc 
Per.  3.  submovear  Bas.  submoveor  Pith.  Wernsd.  commoveor 
Per  meYius.  facto  conterrita  Cast. — CUR.CULIO.  2.  non  cerio 
nomine  Bas.  3.  non  gratus  tritici  cod.  un  antiq.  sed  multa 
vivo  sagina  Per.  insumo  Heum.— MUS.  2.  furtivis  nutrior 
escis  Per. — GRUS.  1.  pennas  perscrìpta  volantes  Per.  penna 
perscripta  volantis  Pith.  Cast.  2.  volucris  discrimina  Per. 
Schot.  3.pug?ios  Schot.— CORNIX.  2.  Utraque  Pith.  Nomen 
habens  atrum  nullo  compulsa  dolore  Per.  nullo  complexa  dolore 
Cast.  Walsh VESPERTILIO.  1.  Vix  mihi  dat  Bas.   3.  S<é 

jedeo  in  tenebris  Pith.  Cast. — ERICIUS.  %  completus  acuti* 
Cast,  et  vulg.  sequor,  ut  in  text.  Per.  et  Pith.  3.  armatu* 
Per.  Pith.  sedes  prò  segetes  Cast,  et  vulg.  prò  habitator,  e  alita- 
tor  Schot. — PEDICULI.  1.  nova  nostrarum  Per.  Pith.  Cast.— 
PHOENIX.  1.  morior  Wernsd.  sequor,  ut  in  text.  cod.  antiq. 
3.  solos  mane*  Per.  Pith.  Cast.  Bas.  duco  parenteslVìth.  Bas.— 
TAURUS.  2.  Et  Cilicus  Cast,  et  al.  sed  non  sum  nomine  solo 
Pith.  Cast.  Wernsd.  sequor  cod.  antiq.  duos  Angl.  Et  Cili- 
cu?n  immensus  mons  sum,  et  mons  nomine  solo  Per. — LUPUS . 
1.  Dentibus  insanguis  Pith.  3.  xyfixta  et  cum  rabie  vocem  quoque 
tollere  novi  Per. — VULPES.  3.  talis  fera  siqua  Per.  vocatur 
Wernsd.  et  al.  malo  vocetur,  quanquam  sine  priorum  auctori- 
tate. — CAPRA.  2.  super  ardua  Wernsd.  et  al  :  ut  in  text. 
recepi  conject.  Bunemanni.  3.  Custodi pecorum  Per.  Cast,  re- 
spondeo  lingua  Wernsd.  prsefero  voce,  ut  Pith  Bas. — PORCUS. 

1.  ab  aho   Heum.      2.  pastus  expecto   virentes  Per. — MULA. 

2.  Alterni  generis  Cast,  et  vulg".  3.  nec  quicquam  Per.  Schot.— 
TIGRIS.  2.  velocior  ipso  Wernsd.  et  vulg  :  velocior  ipse 
plus  tamen  habet  latinitatis,  et  ita  videatur  in  vet.  cod.  Angl.— 
CENTAURUS.  2.  quia  non  sum  unus  etunus  Pith.  Wernsd  : 
sequor  Per  :  3.  porte.ii  Pith.  Cast.— PAPAVER.  1.  intus 
sunt  membra  minuta  Wernsd.  et  al  :  sequor  Per.  2.  longissi- 
mus  unus  Wernsd.  sequor  Per. — BETA.  2.  Pauperibus  seni* 
per  proponor  Per. — CUCURBITA.  1.  pendendo  tumes co  Per. 
Wernsd.  sequor  tres  cod.  Augi.  2.  Pendens  dum  moveor  vclis 
Per, — ROSA.  1.  pejfusa  rubcre  Pith.  Cast.  3.  longo  si  pos- 
sem  vivere  fato  Wernsd.  sequor  Heum. — VIOLA.  1.  sed  in* 
est  miài  Wernsd.  sequor  Per. — THUS.  v.  3.  Bas.  non  habet» 
peccandi  vitium  Per. — MYRRHA.     1.    et  per  lacrimas  Cast,. 

3.  L<ztus  honor  fondi  tristis  sed  magna  doloris  Bas.  satis  inep- 
te.— FCENUM.  1.  Serba  fuit  Per.  male.— MOLA.  1.  ambo 
jacentes  Cast.     2.  tantum  non  segnis  it  alter.  Per.  Pith.  Wernsd* 

sequor  cod.  antiq.  Angl.—  FARINA.     1.  Vix  taìidem  Heum. 
— HAMUS.     2.  circxmifero  ventre  Vox.  morti  Wernsd.   et  aL 
sequor  Cast,  et  vulg.  saginam  Wernsd.  sequor  Per,— CL  AV. 
C2 

CAL.  1.  In  capite  patavìt  Heum.— CAPILLUS  canus  quan* 
doque  futurus  Per.  male. — PILA.  1.  Non  sum  cincia  comis 
ullis  nec  crinibus  ornor  Per.  Schot. — SERRA.  3.  qua  respuo 
Per. — PONS.  2.  Permanet  et  mediis  immobile  robur  in  undis 
Per.— SPONGIA.  1.  inhasit  Cast.  3.  refundit  Per.  Schot.— 
TRIDENS.  2.  et  parte  sub  ima  Per.  3.  vectus  timet  Per. 
mquor  adorat  Heum.  contra  cod.  omn. — SAGITTA.  3.  de» 
scendens  Per. — FLAGELLUM.  2.  obsequio  cogens  Cast,  et 
vulg.  memorata  lege  Per.  Pith. — L  ATERNA.  1.  perlucida 
mitro  Per.  Pith.  3.  faciem  non  perdo  dierum  omn.  ed.  praster 
Heum.  quem  sequor. — SPECULAR.  1.  Perspicior  cunctis 
Per.— SPECULUM.  2.  radiata  luce  Per.  coruscus  Pith.  Cast. 
— CLEPSYDRA.  2.  Vis  avida  Cast.  Heyn.  fiuunt  Wernsd; 
et  al.  sequor  Per.— PUTEUS.  2.  procedere  rimis  Pith.— 
TUBUS.  3.  modico  qua  Ugna  vehebat  Per.— FOLLIS.  3> 
magna  est  anima  Pith.  Wernsd.  et  al.  sequor  cod.  antiq.  Angl. 
et  insero  est  post  anima  contra  omn. — CALX.  1.  refugi-  Cast, 
et  vulg.  3.  Frigesco  lymphis,  calidis  incendor  ab  undis  Per. 
Pith. — SILEX.  1.  Semper  inest  intus  Cast,  et  vulg.  inest  in 
me  Wernsd.  Per.  Pith.  malo  tamen  inest  mini,  quanquam 
contra  omn.  ed. — ROTJE.  1.  aquali  currunt  ex  parte  Per.  3, 
JEt  prope  sunt  pariter  Wernsd.  sequor  conject  BunemannL— 
SCAL/E.  1.  qua  scandimus  3.  JEt  simul  harentes  per  nos 
mittentur  Per.  comitentur  Pith.  Cast.— SCOPA.  1.  In  silvie 
genita  et  laqueo  Per.  Pith.  3.  simul  et  me  cuncta  sequuntur  Per. 
— ACET.  EX.  VIN.  2.  Nec  tamen  inveni  Pith.  Cast,  quod  in 
isto  vase  reliqui  Heum.  3.  £>uod  fueram  non  sum,  cespi  quod 
non  erat  esse  Per.  prave. — MALUM.  1.  Nomen  habens  Gra* 
cum  Heum*  Cast.  Wernsd.  sequor  Cam.  Per.  et  qua- 
tuorcod.  2.  juvenis  functi  Per.  Pith.  Cam.  3.  qua  bella  cru- 
enta Per.  Pith.  cui  bella  cruenta  paravi  Heum. — PISTILLUS. 

2.  Una  mihi  est  cervix,  capitum  sed  forma  aliorum  Per.  Reusn. 

3.  sed  catera  Wernsd.  et  vulg.  malo  et  catera. — STRIGILIS, 
Kubida,  curva,  capax,  Wernsd.  et  antiq.  Haec  mutavi,  ut  ia 
lext.  propter,  legem  metri,  cui  Rubida  in  primo  loco  non  bene 

Ecet.  %  auri  simulata  metallo  Per.  Reusn.— PECUNIA. 
1.  abscondita  diris  Per.  Pith.  duris  Cast,  vati!  2.  aliud  pretium 
vulg.—GEMELLIPARA.  3.  sed  tertia  bella  peregit  Per. 
miralectio!  ait  Wernsd.  certe  mira  lectio. — LUSC.  ALL. 
VEND.  1.  Cerne,  licei,  proprius,  quod  Per.— FUNAMBU- 
LUS.  1.  lucificum  Per.  %  docta  meat  Per.  Pith.  Wernsd. 
doctus  Cast,  sequor  cod.  antiq.  Angl. — UMBRA.  1.  latenti* 
Heum.  Heyn.  Wernsd.  latentes  Cast,  et  vulg.  sequor  Pith.  2. 
hujus  mihi  mimerà  Cast,  ialis  mihi  Heum. — ECHO.  1.  sacri 
legem  Per.  Pith. — SOMNUS.  2.  metus  varios  Cast,  et  vulg, 
veri  Per.  Pith.  Cam.  vero*  Cast,  et  vulg.— MONUMENTUM. 
1.  hominum  Per.  3.  superest  multis  Heum. — LAGENA. 
3.  mater  mea  me  divisti  Heum.  Heyn.  Wernsd.  ita  faciunt  ver* 
spondaicum  ;  sed,  meo  judicio,  mendose  :  cur  mater  divisit  ? 
quia  lagena  terracea,  cadens,  a  terra  frangitur.  Multo  magis- 
desideranda  est  lectio  nostra,  ex  Pith.  ed.  capta,  quanquanv 
auctoritate  caret. 

PROLOGUS.     15.  subito  de  cannine  vocis  modus  loquendi 
inusitatus  ;  ore  proloquens  metrice  quae  cogitassem  :   de  posi- 
tum  esse  prò  ex  conj.  Wernsd.     16.  Insanos  ita.  Horat.  lib.  2. 
ser.  3.   ver.  40.      Insanos  qui   inter  vereare  insanus  haberi. 
17.  si  non  sapit  ebria  Musa  sic  Anthol.  Burm.  tom.  2.  pag.  445. 
Ne  pedibus  non  stet  ebria  Musa  sui». — ARUNDO.     1.  Dul- 
cis  amica  Deiì.e.  Panis,  fistularum  inventoris  :   audi  quoque 
Tibullum,    lib.    2.    el.  5.    v.   29  2.   nigro  perfusa    colore'  vid. 
Pers.  sat.  3.  v.  11.  seq.  qua  testatur  de  annidine,  apud  antiq. 
— ÀNNULUS.    in  quibusdam  libris  hoc  zenigma  est  inscrip- 
tum  Annulus  cum  gemma    2.  tngenitum  dicas  eandem  senten- 
tiani  habet  Cicero,  Tusc.  qu.  lib.  2.  sec.  16.     Scutum,  gladi- 
um,  galeam  in  onere  nostri  milites  non  plus  numerant,  quam 
humeros,  lacertos,  manus  :   arma  enim  membra  militis  esse 
dicunt. — CL  A  VIS.     3.  servo  domum  domino  vina  servata  cen- 
tum  clavibus.      Hor.  car.  14.  lib.  2.  v.  26.  tua  si  bona  nescis 
servare,  ah  !   frustra  clavis  inest  foribus.      Tib.  lib.  1.  El.  T. 
v.  40.— NEBULA.      Imitatus  est  Ovid.  Met.  1.  v.  602.     Et 
noctis  faciem  nebulas  fecisse  volucris,  sub  nitido  mirata  die.— 
PLUVIA.      1.  Sic  frequenter  longa  delapsa  ruina  de  pluvia, 
dictum  est.     Fluctibus  oppressos  Troas   coelique  ruina  Virg. 
JEn.    1.    v.    129.    Excipere   insanos  imbres    cselique  ruinam 
Sii.  Ital.  lib.  1.  v.  250.— NIX.  2.  Solemadens  he.  ita  Ovid.  Her. 
13.  v.  52.     More  nivis  lacrima  sole  madentis  eunt  :  Jrigore 
siccus  Mart.  qui  siccis  lascivit  aquis. — Siccus  teneris  a  nubi- 
bus  imber,  Paulin.  Noi.  car.  21.  v.  18* — Quamvis  ceruleo  sic- 
cus Jove  frigeat  sether.  Lucil.  ^£tn,  v.  329. — 3.  Flumina  fac» 
turus  Incaluere  nives,  mox  flumina  montibus  altis  undabant. 
Petron.  bel.  civ.  v.  189.— NAVIS.     1.  filia  silva  sic  Hor.  lib. 
1.  car.  14.  v.  11.    Quamvis  Politica  pinus  silvss  filia  nobilis.— 
VIPERA.      Hoc  2enig.  sequitur  fabulam,  viperam  non  nasci 
sine  morte  parentis  ;  vide  Plin.  Nat.  HisL  lib.  10.  cap.  62.  et 

Prudent.  Hamartìg.  v.  582.  Facciolatas  ita  habit.  Terres- 
trium  sola  vipera  inter  se  parit  ova  unius  coloris  et  mollia,  utr 
pisces.  Tertia  die  intra  uterum  excludit,  deinde  singulas 
singulis  diebus  parit,  viginti  fere  numero.  Itaque  ceterse- 
tarditatis  impatientes  perrumpunt  latera,  occissa  parente.— 
ARANE  A,  1.  Pallas  me  docuit  texendi  nosse  lahorem.  Pallas 
fuit  inventrix  artis  textoriae. — Minerva  telam  docuit  ordir! 
Lactant.  Inst.  Ne  tenuem  texens  subìimis  aranea  telam  de~ 
serto  in  Manli  nomine  opus  faciat.  Catull.  car.  68.  v.  49.— 
RANA.  Hoc  est  amig.  mendosum,  ac  nullo  commentario 
dignum  :  certe  rauca  sonans. — TSSTUDO.  Hoc  »nig.  est 
elegantius,  propter  superioris  exilitatem.  1.  specioso  pradita 
dorso,  testudinern  usitatem  fuisse  ab  antiqui»,  prò  variorum 
ornamentis,  multum  habemus  testimonii.  Necvarios  inhianfc 
pulchra  testudine  postes.  Virg.  G.  2.  v.  463.  Gemmantes  prU 
ma  fulgent  testudine  lecti.  Mart.  12.  ep.  66*  v.  5. — 2.  docta- 
quidem  studio  sic  Propert.  lib.  2.  car.  25.  v.  79.  Tale  facis 
Carmen  docta  testudine.  scevo  perdita  facto  quia  fuit  eviscera- 
ta.— MUS.       Komce   quoque    congni    hie    fuit    DeciUS    Mus.— 

CORNIX.  Vìvo  nomen  vitas  Hor.  lib.  3.  car.  17.  v.  13.  anno- 
sam  cornicem. — Vivit  et  armiferae  cornix  invisa  Minerva,  illa 
quidem  ssclis  vix  moritura  novem.  Ovid.  Am.  2.  6.  35. — Hos- 
novies  superat  vivendo  garrula  cornix.  Auson.  Idyl.  18.  v.  2.— 
Plinius  in  Nat.  Kist.  lib.  7.  cap.  48  ;  Hesiodus  fabulose  ut  reor 
cornici  novem  nostras  attribuit  setates.  si  me  non  Grascia  fallita 
refert  ad  Hesiod.  qui  scripsit  de  setatibus  animantium.—- 
PEDICULI.  Hoc  est  valde  obscururn,  et  valde  contemnen- 
dum. — PHOENIX.  Est  fabula  ;  consule  Lactantii  car.  de 
phcenice. — TAURUS.  1.  Mmchus  eram.  Uxorem  quondam 
magni  Minois,  ut  aiunt,  corrupit  torvi  candida  forma  bovis. 
Propert.  lib.  2.  car.  23.  v.  113.— TIGRIS.  3.  Et  milii  dai 
natos  ventus  et  junctaque  sum  vento  in  ver.  sec.  sequuntur  fabu- 
lam,  de  tigride.  Sic.  Oppian.  Cyneg.  3.  v.  353.  *QxvTtgot  rsA-. 
Ohi  Ss  Sovv  nr*yv7rèÌ£o%et  §a%o)v\  Avrà  yx%  re  $h(v  ixsXi)  Ui$-. 
ita  ysygfajgi, — MOL  A.     Hanc  machinam  ita  describit  Senec 

ep.  90.  pag\  409.  Gren.  Hoc  aliquis  secutus  exemplar,  lapidera 
asperum  aspero  impossuit,  ad  similitudinem  dentium,  quo- 
rum pars  immobili^  motum  alterius  exspectat  :  deinde  utri- 
usque  attritu  grana  franguntur,  et  sapius  regeruntur,  donec 
ad  minutiam  frequenter  trita  redigantur.- — CLEPSYDRA. 
Horologium  aquarium,  ait  Facciolatus,  horas  aqua  dimetiens  : 
i.  e.  vas  vitreum,  in  cujus  fundo  foramen  est  guttatim  aquam 
destillans,  ex  cujus  deminutione  labentis  temporis  mensura 
cognoscitur  :  a  xtoWa  et  v$ag.  1.  Lex  bona  dicendi  nam 
consulatu  Cn.  Pomp.  ad  tempus  dicendi  metiendum  apud  ora- 
tores  usa  est.  Clepsydram  usitatam  quoque  in  castris,  crede 
C asari.  Bel.  Gal.  lib.  5.  cap.  13.  Nos  nihil  de  eo  percuncta- 
tionibus  reperiebamus,  nisi  certis  ex  aqua  mensuris,  brevi- 
ores  esse  noctes,  quam  in  continenti  videbamus. — LAPIS. 
Deucalionis  refert  ad  fabulam  diluvii,  quod  accidisse  dicitur 
co  tempore,  dum  Deucalion  regnaret  apud  Thessalos  :  con* 
tuie  Ovid.  et  Hygin. — SCOPA.  1.  Mundi  magna  parem 
mundum  ait  Wernsd.  Symp.  dixisse  prò  munditie  ;  sed  lec- 
tione  tam  rara  et  barbara  nullo  modo  non  offendi  queam  ; 
nec  Symp.  tribuo.— CONDITUM.  Potus  vino,  melle,  et  pi* 
pere  factum,  juxta  Apicium,  lib.  1.  cap.  1.  et.  2.  Qiialia  nunc 
quoque  fiunt,  pipere  et  melle  addito,  qua  alii  condita,  alii 
piperata  appellant.  Plin.  lib.  14.  cap.  16. — MALUM.  1.  No- 
men  ovis  Grcecum  i.  e.  p%\6vt  nam  hoc  significat  ovem  et 
pomum.  contentio  magna  Dearum  Jun.  Pai.  et  Ven.  de  earum 
pulchrit uoVine.  %  Fraus  juvenis  refert  ad  Atalantsc  et  Hip- 
pom.  fabulam.  multarum  cura  sororum  Hesperidum  :  vide 
Virg.  JEn.  4.  v.  484.  et  not  Servii  in  ili.  ver.  3.  Excidium 
Trojds  nempe  pomum  Eridis,  a  Paride  Veneri  adjudicatum. — 
PERNA.  1.  de  gente  Catonis  i.  e.  M.  Porcii  Catonis.  3.  sapi- 
enti a  i.  e.  sai. — STRIGILIS.  juxaque  honestam  strigilicu- 
lam  recta  fa3tigiatione  clausulse,  flexa  tubulatione  ligula  ;  ut 
et  ipsa  in  manu  capulo  moraretur,  et  sudor  ex  ea  rivulo  la-, 
beretur.  Apuleius  in  Fior.  pag.  346.  ed.  Elm.  Hoc  instrumen- 
tum usitatum  fuit  precipue  in  balneis.     1.  rubida  quia  ex  «re 

fabricata.— MILES  PODAGR.  %  Quinquc  pcdcs  habuihiàit, 
ait  Wernsd.  in  ambiguo  verbo  quinque  pedum,  quod  ad  men- 
suram  pertinet,  et  duorum  pedum,  quos  podagra  debilitabat. 
Certe  ambiguo  verbo,  et  hoc  est  aenigmavalde  podagricum. — 
LUSC.  ALL.  VEND.  Hoc  est  barbarum  et  omnino  confu- 
sum  ;  sine  norma,  sine  sale. — 

FINIS. 


►  :>  ;s>\?e>    >.:•>>??  ::??-??  -  s 


VA  ' 
>  > 


%  0}       >   >>>   >     ^ 


1>      >>   ^>    ^,0        ) 

>     1>  >  » 

>   >>   li.  >     J 

0  )    ì>  ^)   ■■_>.■■ 
>     J>    i 


p     >  > 


)3>3 


>   J*  >  ^>    >    >  >  ?  »  > 


»>     ^      >      3  -5      >    >        >^ 


v>  y>  >>>     )  >    ^>    >">    >  ;  >  _3  » 


>    ^>    ?  >     >      >  >>>    I 


3»  3 


^>   ??>  >     ^      >  >>>  _; 

>  y       >  >    -  >  >    >->  >      y] 


W5* 


m>  j>m 


> 


»;   D   • 

> 


>»   ^»^ 


X>  '  >  "3f 


>       >    >       ^        * 

■j    ^  >>    >^    i« 

>  >     ) 


5U> 


5^    |J 


>:>  a 


1* 

0)0     3. 
>        > 

^ 

* 

^ 
^ 

30      31»    »       >-^ 

>->    3»  "■■»     >s>      N 

>j  - 

O 

^JP)    ^. 

>     •      >      _> 

>    3E* 

>  >  3 

ì 

> 

>      > 

^  **i\"  >»  ^5» 

>'">.' "Tj^    ";>      >  J» 

■>, 

>  ^i 

»>>  ^    ">»  >  > 

N                T      "> 

"3» 

-*    >  »   ^^ 

">       >      >  3P            > 

>> 

-^jg^ 

-       ^^ 

^>    >  »  -^ 

•>>"»>• 

> . 

kx. ;-!"Vi"ìw»  •~^ 

^        N          ^>        > 

^ 

: 

>)             ^vSfcv 

>      >~> 

»  ;>    >  )j>o   >  ^>  v> 

.'•' 

)  ^ 

»;     >    ;  "^  : 

r>>   3»o  >>>» 

>^>     3     .^    > 

)^\>     }T>>    >o)>^ 

V 

V          ^~>      ì 

V>      >  >">0    >/>>> 

o  "y^     -^b 

)  ì  IO 

y      y    >  ì 

>^>>    )  ^>o    l>^» 

>     '^^^fc,\ 

>         ) 

»      ^ 

)  X>  3  )>  •     > 

y  j^y 

>      >    >  - 

J>J*  J>  \>^>    >  >  ->> 

>>     -^j«S^ 

•  3»   *    *  "*• 

/>>o 

»      >    > 

>      ? 

>j»C>   )^..>    >  )  -y 

> 

>• 

>,  ~*>^5flB^V) 

-> 

)")  o> 

r^m^  ?^  -??^ 

^ 

LIBRARY  OF  CONCRESS 


III 


0  003  091  738  8    • 


IH 


'*Ì'M 


